Ringebu flyplass, Frya

Ringebu flyplass, Frya er en flyplass ved Frya i Ringebu kommune i Innlandet fylke. Flyplassen ligger mellom Ringebu og Hundorp i Gudbrandsdalen.

Flyplassen benyttes mye av Gudbrandsdal Flyklubb. Den er populær for seilflyging. Fjellsidene i dalen kan gi både termikk (oppadgående luft ved soloppvarming av fjellsiden) og hang (vind som blåser oppover når den treffer fjellsiden. 

På Frya er landingsrunden for motorfly på sørsiden av plassen og for seilfly på nordsiden av plassen.  Det er høyt terreng ved plassen som gjør innflyging fra øst litt vanskeligere.

Kategori:Flyplasser i Innlandet
Kategori:Byggverk i Ringebu
Kategori:Samferdsel i Ringebu